Pärast üheksat päeva pingelisi läbirääkimisi kukkusid need läbi - peamiselt Ameerika Ühendriikide, Hiina ja India vaheliste eriarvamuste pärast põllumajandustoodete importimise osas. Eriarvamused puudutasid põllumajandustoodete importimise kaitseklausli mehhanismi, st lävendi määramist, millest alates oleks importivatel riikidel õigus suurendada kaupade tollitariife, et tulla toime impordimahu äkilise kasvu või liigse  hinnalangusega. India ja Hiina soovisid, et lävend oleks võimalikult madal, et kaitsta oma põllumajandust, kuid Ameerika Ühendriigid olid arvamusel, et tegemist on ohtliku süsteemiga, mida saab kasutada protektsionistlikel eesmärkidel.